แม่ค้าออนไลน์งานเข้า สรรพากรผุดโปรแกรมล่อซื้อตรวจสอบภาษี - FINNOMENA
สรรพากรผุดโปรแกรมล่อซื้อ เตรียมเสนอแผนจัดเก็บรายได้ให้กับกระทรวงการคลังพิจารณา พร้อมตรวจเข้มสถานประกอบการร้านอาหารกลางคืน
8 มี.ค. 2560

สรรพากรผุดโปรแกรมล่อซื้อ เตรียมเสนอแผนจัดเก็บรายได้ให้กับกระทรวงการคลังพิจารณา พร้อมตรวจเข้มสถานประกอบการร้านอาหารกลางคืน
ปัจจุบันมีร้านค้าในธุรกิจอีคอมเมิร์ซระดับหมื่นร้านค้า รวมไปถึงผู้ที่ขายสินค้าผ่านไลฟ์โซเชียล เช่น การขายเสื้อผ้าผ่านการถ่ายทอดสดในเฟสบุ๊ก เพราะถือว่าเป็นผู้มีรายได้ หากถึงเกณฑ์ที่กำหนดก็ต้องเสียภาษี
โดยเริ่มจากตรวจผู้ประกอบการที่ค้าขายสินค้าออนไลน์ ที่มีผู้เข้าชมเป็นจำนวนมาก ด้วยการเข้าสุ่มสั่งซื้อสินค้า เพื่อตรวจสอบว่า มีการออกใบกำกับภาษีหรือไม่ เนื่องจากที่ผ่านมา ธุรกิจอีคอมเมิร์ซมีอัตราการเติบโตอย่างต่อเนื่อง
นอกจากนี้กรมได้เสนอแผนเพิ่มประสิทธิภาพการจัดเก็บรายได้ให้กับกระทรวงการคลังพิจารณา ด้วยการลงพื้นที่สำรวจร้านค้ากลางคืน โดยจะให้เจ้าหน้าที่เข้าไปสั่งอาหาร และขอใบกำกับภาษีจากร้านค้าต่างๆ ว่ามีและถูกต้องหรือไม่ หากไม่ถูกต้องก็จะเข้าตรวจสอบการเสียภาษี
ทั้งนี้การจัดเก็บภาษีใน 5 เดือนแรกที่ผ่านมา ต่ำกว่าเป้าหมายประมาณ 6,000 ล้านบาท ซึ่งเชื่อว่าการตรวจเข้มครั้งนี้ จะทำให้การจัดเก็บรายได้ของกรมเป็นไปตามเป้าหมายในงบประมาณ 2560 ที่ 1.86 ล้านล้านบาท
ที่มา : http://manager.co.th/iBizChannel/ViewNews.aspx?NewsID=9600000023163
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: